Kuami Eugene

Eugene Kwame Marfo (bɛ daa n dɔɣi o la silimin gɔli February dahin yini dali, yuuni 1997 puuni), sokam ni mi so Kuami Eugene la nyɛla Ghana bilichini so ŋun nyɛ bɛ ni boli so ni  High-life ni Afrobeat la, ŋun n sabiri yila ka lahi n yiini li. O nyɛla ŋun dihi nuu ni bɛ ni boli ʒengama shɛba ni Lynx Entertainment n ti pahi Empire Distribution nima la ka salo pam mi o kpaŋmaŋa yila yilibu puuni ka mani o yilanima ŋɔ: "Angela", "Wish Me Well",  "Ohemaa", "Wa Ye Wie" ni ŋa n pahi pahi. O daa nyɛla ŋun n di pin'gahindili shɛŋa siliminsi ni boli ni Unsung n ti pahi New Artist awards la zaa yuuni 2017 mini yuuni  2018 puuni ʒengama laɣinsi shɛŋa bɛ ni boli ni Ghana Music Awards la mini Ghana Music Awards ka ŋa n be UK tingbani puuni nima la sani. Yaha, o daa lahi nyɛla ŋun deegi bɛ ni boli shɛli ni the Most Promising Artist din be Africa tingbani ni la pin'gahindili ban boli bɛ maŋa ni AFRIMA / LYNXGHANA nima la sani. Yuuni  2019 la puuni, Kwame Eugene daa lahi nyɛla ŋun deegi siliminsi ni boli shɛli ni nominations la ʒibuyopɔi ban n boli bɛ maŋa ni Ghana Music Awards nima la sani ka tom n bi zani ni ka daa lahi n chaŋ n ti di pin'gahinda shɛŋa bɛ ni pii yuya n boli ni Album of the Year, Producer of the Year, n ti pahi Highlife Artist of the Year la nima zaa.  O daa nyɛla ŋun n di namkuɣu shɛŋa  bɛ ni boli ni Artist of the Year mini High-life Artist of the Year nima la yuuni  2020 Ghana Music Awards la puuni. 
 O piligu biɛhigu 
Kuami Eugene nyɛla Alex mini Juliana Marfo ni daa n dɔɣi so Akim Oda din be Ghana la tingbani puuni. O kɔrisi yila puuni daa nyɛla din du pam hali ka o daa ti yiini yilanima gba bɛ asori duu puuni saha shɛli puuni o ni daa na n pɔra la ka di daa ti n yooi soli n-ti o ka o daa n bɔhim tinpana n ti pahi bɛ ni boli shɛŋa ni keyboard, mini guitar la nima ŋmebu. Shikuru shɛli o ni chaŋ yuli n booni Salvation Army Senior High School ka di nyɛ din be Akim-Wenchi. O nyɛla baaŋ'polli so ŋun daa n zooi Fadama din kaɣi n yi kpaŋa bela ka che Accra la puuni na ka daa lee n tuɣi o karimduu bɔhimbu ni wuhibu yunivasiti shɛli bɛ ni boli ni Ghana Telecom University la puuni.

 Kundivihira